ଭୁବନେଶ୍ବର| Thu, Nov 26 | 10:02 p.m.\nଅର୍ଗସ ବ୍ୟୁରୋଃ ନୟାଗଡର ବହୁଚର୍ଚ୍ଚିତ ପରୀ ଅପହରଣ ଓ ହତ୍ୟାକାଣ୍ଡ ଘଟଣାକୁ ନେଇ ଉଠିଲା ସ୍ୱର। ଜଷ୍ଟିସ ଫର୍ ପରୀ କ୍ୟାମ୍ପେନରେ ସାମିଲ ହେଲେ ଦେଶବିଦେଶର ନାଗରିକ। ସମସ୍ତଙ୍କ ମୁହଁରେ ଗୋଟିଏ କଥା ପରୀ ପରିବାରକୁ ନ୍ୟାୟ ଦିଅ ଆଉ ଅଭିଯୁକ୍ତଙ୍କ ବିରୋଧରେ କାର୍ଯ୍ୟାନୁଷ୍ଠାନ ନିଆଯାଉ।\nଜଷ୍ଟିସ୍ ଫର୍ ପରୀ। ପରୀକୁ ନ୍ୟାୟ ଦିଅ। ଅର୍ଗସରେ ଏହି କ୍ୟାମ୍ପେନରେ ସାମିଲ ହୋଇଛନ୍ତି ଦେଶ ବିଦେଶରୁ ଲୋକେ। ସମସ୍ତଙ୍କ ମୁହଁରେ ଗୋଟିଏ କଥା ପରୀକୁ ନ୍ୟାୟ ଦିଅ। ପରୀ ପରିବାରକୁ ନ୍ୟାୟ ଦିଅ। ଆଉ ଘଟଣାର ସିବିଆଇ ତଦନ୍ତ କର।\nସୋସିଆଲ ମିଡିଆରେ ଏହି କ୍ୟାମ୍ପେନରେ ସାମିଲ ହୋଇଛନ୍ତି ହଜାର ହଜାର ଲୋକ। ଅଧିକାଂଶ ଲୋକଙ୍କର ଗୋଟିଏ ମତ ଦେଇଛନ୍ତି। କ୍ରାଇମବ୍ରାଞ୍ଚ ତଦନ୍ତ କରିଲେ ଲାଭ ହେବ ନାହିଁ, ତେଣୁ ଘଟଣାର ସିବିଆଇ ତଦନ୍ତ କରାଯାଉ। କେବଳ ସୋସିଆଲ ମିଡିଆରେ ନୁହେଁ, ଦେଶ ତଥା ବିଦେଶରୁ ମଧ୍ୟ ଜଷ୍ଟିସ ଫର୍ ପରୀ ଲେଖାଥିବା ପ୍ଲାକାର୍ଡ ଧରି ଶହଶହ ଲୋକ ଏହି କ୍ୟାମ୍ପେନରେ ସାମିଲ ହୋଇଛନ୍ତି। ବହୁଚର୍ଚ୍ଚିତ ପରୀ ଅପହରଣ ଓ ହତ୍ୟାକାଣ୍ଡକୁ ନେଇ ରାଜ୍ୟବ୍ୟାପୀ ପ୍ରକାଶ ପାଇଛି ପତିକ୍ରିୟା। ନୟାଗଡ ପୋଲିସ ଓ ମନ୍ତ୍ରୀ ଅରୁଣ ସାହୁଙ୍କ ଭୂମିକାକୁ ନେଇ ସମସ୍ତେ ଉଠାଇଛନ୍ତି ପ୍ରଶ୍ନ? ରାସ୍ତାରେ ଦେଖାଦେଇଛି ପ୍ରତିବାଦ। ରାସ୍ତାକୁ ଓହ୍ଲାଇଲେଣୀ ସାମାଜିକ ସଙ୍ଗଠନ ଓ ରାଜନୈତିକ ଦଳ। ହେଲେ ସରକାରଙ୍କ ଆଭିମୁଖ୍ୟକୁ ନେଇ ଏବେ ସୃଷ୍ଟି ହୋଇଛି ପ୍ରଶ୍ନ? ପରୀ ପରିବାରକୁ ମିଳିବ କି ନ୍ୟାୟ ? ବନ୍ଧା ହେବେ କି ଅଭିଯୁକ୍ତ ? କାର୍ଯ୍ୟାନୁଷ୍ଠାନ ହେବେ କି ଅଭିଯୁକ୍ତଙ୍କ ବିରୋଧରେ ଏହାକୁ ନେଇ ଅନେକ ପ୍ରଶ୍ନ ସୃଷ୍ଟି ହୋଇଛି।
